หน้ามีเม็ดเล็กๆเหมือนสิวเม็ดข้าวอ่ะค่ะขึ้นหน้าผาก แก้มบ้างรึแล้วแต่มันจะขึ้นไปตามในแต่ละวัน มันเกิดจากการแพ้อะไรรึอากาศร้อนอ่ะค่ะ
สวัสดีค่ะ การวินิจฉัยที่เป็นไปได้-สิวอุดตัน-รูขุมขนอักเสบ-ผดร้อน-ผื่นผิวหนังอักเสบเฉียบพลันการให้ได้การวินิจฉัยที่แน่นอนในกลุ่มโรคผิวหนังจำเป็นต้องเห็นรอยโรคจริงค่ะ แต่หากอยู่ในช่วงวัยรุ่น จุดแดงๆตามใบหน้าก็มีโอกาสเกิดจากสิวมากที่สุดค่ะ สิวก็คือการที่มีรูขุมขนอักเสบจากไขมันที่ไปอุดตัน จากนั้นมีติดเชื้อแบคทีเรียร่วมด้วย ลักษณะมีตั้งแต่ตุ่มแดงเล็กๆ ตุ่มมีหัวดำ หรือตุ่มหนอง ขึ้นกับความรุนแรงการดูแลตัวเองเบื้องต้น ไม่ไปแกะเกาเม็ดที่ใบหน้า การไปจับหน้าบ่อยๆจะเพิ่มโอกาสติดเชื้อและทำให้เป็นมากขึ้น ล้างหน้าด้วยน้ำสะอาดและโฟมหรือครีมล้างหน้าอ่อนๆที่ไม่มีสครับเพื่อหลีกเลี่ยงการระคายเคือง 2 ครั้งต่อวัน อาจใช้ยาฆ่าเชื้อเฉพาะที่กลุ่ม clindamycin แต้มบริเวณที่มีตุ่มเพื่อลดการติดเชื้อจนทำให้เป็นตุ่มหนองขึ้นมา หากรู้สึกว่าอากาศร้อนกระตุ้นให้เป็นมากขึ้น ควรหลีกเลี่ยงอากาศที่ร้อนจัดควรไปพบแพทย์ผิวหนังเมื่อตุ่มลุกลาม กระจายไปหลายตำแหน่งบนใบหน้า เป็นตุ่มหนอง แดง ร้อน บวม และปวดมาก